
Deepfake detection

Kulcsszavak: ResNet; MobileNet;Deepfake
A deepfake technológia terjedése súlyos etikai és biztonsági problémákat vet fel, beleértve a dezinformáció terjesztését, magánéleti visszaéléseket, valamint pénzügyi és politikai manipulációkat. A kutatás célja egy minél gyorsabb és hatékonyabb modell létrehozása, amely különböző környezetekben, akár kevesebb erőforrással rendelkező eszközökkel is használható, ezáltal lehetővé válik az online tér biztonságosabbá tétele.
A kutatásban a ResNet-18 és a MobileNetV3-Large modelleket vizsgáltam és optimalizáltam. A FaceForensics++, Celeb-DF v2 és Deepfake Detection Challenge adathalmazok reprezentatív mintái kerültek kiválasztásra, amelyek a különböző deepfake-generálási technológiák széles skáláját reprezentálják. Az adatok feldolgozása és előkészítése az elemzési pontosság növelését szolgálta.
A kutatás eredményei alapján mindkét vizsgált modell hatékonyan teljesített a deepfake tartalmak felismerésében. A ResNet-18 kiváló pontosságot mutatott a részletek alapos elemzésében, míg a MobileNetV3 gyorsaságával és alacsony számítási igényével volt kiemelkedő.
A ResNet-18 nagy pontosságú és érzékeny feladatokhoz ideális, míg a MobileNetV3 gyorsasága és alacsony számítási igénye miatt valós idejű, erőforrás-korlátozott környezetekben hatékony. A kidolgozott megoldások hatékonyan támogatják a digitális tér biztonságosabbá tételét és a manipulált tartalmak elleni küzdelmet.



